title: Odluka Vijeća (EU) 2020/143 od 28. siječnja 2020. o stajalištu koje treba zauzeti u ime Europske unije u okviru Upravnog odbora za Carinsku konvenciju o međunarodnom prijevozu robe uz primjenu karneta TIR u pogledu izmjene Konvencije

text:
                  4.2.2020

                  HR

                  Službeni list Europske unije

                  L 32/8

         ODLUKA VIJEĆA (EU) 2020/143
         od 28. siječnja 2020.
         o stajalištu koje treba zauzeti u ime Europske unije u okviru Upravnog odbora za Carinsku konvenciju o međunarodnom prijevozu robe uz primjenu karneta TIR u pogledu izmjene Konvencije
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Unija je Uredbom Vijeća (EEZ) br. 2112/78 (1) sklopila Carinsku konvenciju o međunarodnom prijevozu robe uz primjenu karneta TIR od 14. studenoga 1975. („Konvencija TIR”), koja je stupila na snagu u Uniji 20. lipnja 1983. (2)

                     (2)

                     U skladu s člankom 59. Konvencije TIR Upravni odbor može donijeti izmjene te konvencije dvotrećinskom većinom nazočnih ugovornih strana koje su glasovale.

                     (3)

                     Upravni odbor na sjednici u veljači 2020. treba donijeti novi Prilog 11. i povezane izmjene Konvencije TIR.

                     (4)

                     Primjereno je utvrditi stajalište koje treba zauzeti u ime Unije u okviru Upravnog odbora jer će izmjene Konvencije TIR imati pravni učinak u Uniji.

                     (5)

                     Unija podupire novi Prilog 11. Konvenciji TIR i potrebne izmjene teksta Konvencije TIR jer su u skladu s politikom utvrđenom Uredbom (EU) br. 952/2013 Europskog parlamenta i Vijeća (3) prema kojoj u načelu sva komunikacija s carinskim tijelima treba biti elektronička.

                     (6)

                     Novom točkom (s) članka 1. Konvencije TIR treba definirati „postupak eTIR” koji se primjenjuje na elektroničku razmjenu podataka među carinskim tijelima.

                     (7)

                     Novim člankom 58.c Konvencije TIR treba uspostaviti tijelo za tehničku provedbu koje treba donijeti tehničke specifikacije međunarodnog sustava eTIR ne dovodeći u pitanje postojeći materijalni i institucionalni okvir Konvencije TIR.

                     (8)

                     Novim člankom 60.a treba utvrditi poseban postupak za stupanje na snagu novog Priloga 11. Konvenciji TIR i svih budućih izmjena tog priloga.

                     (9)

                     Izmjenama članaka 43., 59. i 61. Konvencije TIR treba provesti prilagodbe potrebne za uvođenje novog Priloga 11.

                     (10)

                     Novim Prilogom 11. Konvenciji TIR treba ugovornim stranama koje taj prilog obvezuje omogućiti da upotrebljavaju postupke eTIR. Tim prilogom Uniji i njezinim državama članicama treba omogućiti da odaberu kada će svoje sustave povezati s međunarodnim sustavom eTIR.

                     (11)

                     Stajalište Unije u okviru Upravnog odbora trebalo bi se stoga temeljiti na nacrtu izmjena priloženom ovoj Odluci,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Upravnog odbora na njegovoj sedamdesetdrugoj sjednici ili nekoj naknadnoj sjednici temelji se na nacrtima izmjena priloženima ovoj Odluci.

            Članak 2.
            Stajalište iz članka 1. izražavaju države članice Unije koje su članice Upravnog odbora djelujući zajednički.

            Članak 3.
            Predstavnici Unije u Upravnom odboru mogu dogovoriti manje tehničke promjene nacrta izmjena iz članka 1.

            Članak 4.
            Ova Odluka stupa na snagu na dan donošenja.

            Sastavljeno u Bruxellesu 28. siječnja 2020.

                  Za Vijeće

                  Predsjednica

               A. METELKO-ZGOMBIĆ

            (1)  Uredba Vijeća (EEZ) br. 2112/78 od 25. srpnja 1978. o sklapanju Carinske konvencije o međunarodnom prijevozu robe uz primjenu karneta TIR (Konvencija TIR) od 14. studenoga 1975. godine iz Ženeve (SL L 252, 14.9.1978., str. 1.).

            (2)  SL L 31, 2.2.1983., str. 13.

            (3)  Uredba (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (SL L 269, 10.10.2013., str. 1.).

            Nacrt izmjena Carinske konvencije o međunarodnom prijevozu robe uz primjenu karneta TIR (Konvencija TIR iz 1975.)
            A.   Izmjene Konvencije TIR

            1.   Članak 1., nova točka (s)

                        (s)

                        pojam „postupak eTIR” znači postupak TIR koji se provodi putem elektroničke razmjene podataka i funkcionalni je ekvivalent karnetu TIR. Primjenjuju se odredbe Konvencije TIR, a pojedinosti postupka eTIR definirane su u Prilogu 11.

                  1.a   Članak 3. točka (b)

                        (b)

                        prijevoz moraju jamčiti udruge ovlaštene u skladu s odredbama članka 6. Mora se obavljati uz primjenu karneta TIR u skladu s obrascem iz Priloga 1. ovoj Konvenciji ili u okviru postupka eTIR.

                  2.   Članak 43.
            U napomenama s objašnjenjem navedenima u Prilogu 6., Prilogu 7. dijelu III. i Prilogu 11. dijelu II. objašnjavaju se određene odredbe ove Konvencije i njezinih priloga. U njima se također opisuju određene preporučene prakse.
            3.   Novi članak 58.c
            Osniva se tijelo za tehničku provedbu. Njegov sastav, funkcije i pravilnik navedeni su u Prilogu 11.
            4.   Članak 59.

                        1.

                        Ova Konvencija, uključujući njezine priloge, može se na prijedlog ugovorne strane izmijeniti u skladu s postupkom utvrđenim u ovom članku.

                        2.

                        Osim ako je drukčije predviđeno člankom 60.a, sve predložene izmjene ove Konvencije razmatra Upravni odbor sastavljen od svih ugovornih strana u skladu s pravilnikom navedenim u Prilogu 8. Svaku takvu izmjenu koja se razmatra ili priprema tijekom sastanka Upravnog odbora i koju Upravni odbor donosi dvotrećinskom većinom nazočnih članova koji su glasovali, glavni tajnik Ujedinjenih naroda podnosi ugovornim stranama na prihvaćanje.

                        3.

                        Osim ako je drukčije predviđeno člancima 60. i 60.a, svaka predložena izmjena koja je podnesena u skladu s prethodnim stavkom stupa na snagu za sve ugovorne strane tri mjeseca nakon isteka razdoblja od 12 mjeseci od dana podnošenja predložene izmjene, tijekom kojega nijedna država koja je ugovorna strana nije podnijela prigovor glavnom tajniku Ujedinjenih naroda.

                        4.

                        Ako je protiv predložene izmjene podnesen prigovor u skladu sa stavkom 3. ovog članka, smatra se da ta izmjena nije prihvaćena i nema nikakva učinka.

                  5.   Novi članak 60.a
            Posebni postupak za stupanje na snagu Priloga 11. i njegovih izmjena

                        1.

                        Prilog 11., koji se razmatra u skladu s člankom 59. stavcima 1. i 2., stupa na snagu za sve ugovorne strane tri mjeseca nakon isteka razdoblja od dvanaest mjeseci od dana kada je glavni tajnik Ujedinjenih naroda poslao obavijest ugovornim stranama, osim za one ugovorne strane koje su u navedenom roku od tri mjeseca pisanim putem obavijestile glavnog tajnika o neprihvaćanju Priloga 11. Za ugovorne strane koje povuku svoju obavijest o neprihvaćanju Prilog 11. stupa na snagu šest mjeseci nakon dana na koji je depozitar primio njihovu obavijest o povlačenju te obavijesti.

                        2.

                        Sve predložene izmjene Priloga 11. razmatra Upravni odbor. Te izmjene donose se većinom glasova nazočnih ugovornih strana koje obvezuje Prilog 11. i koje su glasovale.

                        3.

                        Glavni tajnik Ujedinjenih naroda svim ugovornim stranama šalje obavijest o izmjenama Priloga 11. koje su razmotrene i donesene u skladu sa stavkom 2. ovog članka radi informiranja, a ugovornim stranama koje obvezuje Prilog 11. radi prihvaćanja.

                        4.

                        Datum stupanja na snagu tih izmjena utvrđuje se pri njihovu donošenju većinom glasova nazočnih ugovornih strana koje obvezuje Prilog 11. i koje su glasovale.

                        5.

                        Izmjene stupaju na snagu u skladu sa stavkom 4. ovog članka, osim ako do prethodnog datuma utvrđenog pri donošenju jedna petina država ugovornih strana koje obvezuje Prilog 11. ili pet takvih država, ovisno o tome koji je broj manji, obavijesti glavnog tajnika o svojem prigovoru na izmjene.

                        6.

                        Nakon što stupi na snagu, svaka izmjena donesena u skladu s postupcima navedenima u stavcima od 2. do 5. ovog članka za sve ugovorne strane koje obvezuje Prilog 11. zamjenjuje sve prethodne odredbe na koje se izmjena odnosi.

                  6.   Članak 61.
            Glavni tajnik Ujedinjenih naroda obavješćuje sve ugovorne strane i sve države iz članka 52. stavka 1. ove Konvencije o svim zahtjevima, priopćenjima ili prigovorima iz prethodno navedenih članaka 59., 60. i 60.a, kao i o datumu stupanja na snagu svake izmjene.
            7.   Prilog 9., dio I. točka 3., nova podtočka xi.

                        xi.

                        u slučaju rezervnog postupka opisanog u članku 10. stavku 2. Priloga 11., na zahtjev nadležnih tijela potvrditi za ugovorne strane koje obvezuje Prilog 11. da je jamstvo valjano, da se prijevoz TIR obavlja u okviru postupka eTIR i dostaviti druge informacije relevantne za prijevoz TIR.

                  B.   Prilog 11. – Postupak eTIR

            1.   Dio I.

               Članak 1.
               Područje primjene

                  1.   Odredbama ovog Priloga uređuje se provedba postupka eTIR kako je definiran u članku 1. točki (s) Konvencije, a te se odredbe primjenjuju u odnosima između ugovornih strana koje obvezuje ovaj Prilog, kako je predviđeno u članku 60.a stavku 1.

                  2.   Postupak eTIR ne može se upotrijebiti za prijevoz koji se djelomice odvija na državnom području ugovorne strane koju ne obvezuje Prilog 11. i koja je država članica carinske ili gospodarske unije s jedinstvenim carinskim područjem.

               Članak 2.
               Definicije
               Za potrebe ovog Priloga:

                           (a)

                           pojam „međunarodni sustav eTIR” znači sustav informacijske i komunikacijske tehnologije (IKT) koji je osmišljen kako bi se omogućila razmjena elektroničkih informacija između aktera uključenih u postupak eTIR;

                           (b)

                           pojam „specifikacije eTIR” znači konceptualne, funkcionalne i tehničke specifikacije postupka eTIR koje su donesene i izmijenjene u skladu s odredbama članka 5. ovog Priloga;

                           (c)

                           pojam „prethodni podaci TIR” znači podaci dostavljeni nadležnim tijelima zemlje otpreme, u skladu sa specifikacijama eTIR, o namjeri nositelja da stavi robu u postupak eTIR;

                           (d)

                           pojam „prethodni podaci o izmjenama” znači podaci dostavljeni nadležnim tijelima zemlje u kojoj se traži izmjena podataka iz deklaracije, u skladu sa specifikacijama eTIR, o namjeri nositelja da izmijeni podatke iz deklaracije;

                           (e)

                           pojam „podaci iz deklaracije” znači prethodni podaci TIR i prethodni podaci o izmjenama koje su prihvatila nadležna tijela;

                           (f)

                           pojam „deklaracija” znači akt kojim nositelj ili njegov zastupnik, u skladu sa specifikacijama eTIR, iskazuje namjeru stavljanja robe u postupak eTIR. Od trenutka kada nadležno tijelo na temelju prethodnih podataka TIR ili prethodnih podataka o izmjenama prihvati deklaraciju te prijenosa podataka iz deklaracije u međunarodni sustav eTIR, deklaracija se smatra pravnim ekvivalentom prihvaćenog karneta TIR;

                           (g)

                           pojam „prateći dokument” znači tiskani dokument koji carinski sustav elektronički generira nakon prihvaćanja deklaracije, u skladu sa smjernicama iz tehničkih specifikacija sustava eTIR. Prateći dokument može se upotrijebiti za bilježenje događaja na putu i zamjenjuje ovjereno izvješće u skladu s člankom 25. ove Konvencije i za rezervni postupak;

                           (h)

                           pojam „autentifikacija” znači elektronički postupak kojim se omogućuje elektronička identifikacija fizičke ili pravne osobe ili potvrđivanje podrijetla i cjelovitosti podataka u elektroničkom obliku.

                     Napomene s objašnjenjem uz članak 2. točku (h)

                           11.2 (h)-1

                           Sve dok se usklađeni pristup ne utvrdi i opiše u specifikacijama eTIR, ugovorne strane koje obvezuje Prilog 11. mogu provoditi autentifikaciju nositelja bilo kojim postupkom predviđenim u njihovim nacionalnim propisima, uključujući, među ostalim, korisničko ime/lozinku ili elektroničke potpise.

                           11.2 (h)-2

                           Cjelovitost podataka koji se razmjenjuju između međunarodnog sustava eTIR i nadležnih tijela te autentifikacija sustava informacijske i komunikacijske tehnologije (IKT) osigurat će se sigurnim vezama kako je definirano u tehničkim specifikacijama sustava eTIR.

               Članak 3.
               Provedba postupka eTIR

                  1.   Ugovorne strane koje obvezuje Prilog 11. povezuju svoje carinske sustave s međunarodnim sustavom eTIR u skladu sa specifikacijama eTIR.

                  2.   Svaka ugovorna strana može sama odlučiti do kojeg će datuma svoje carinske sustave povezati s međunarodnim sustavom eTIR. O datumu povezivanja obavješćuje se sve druge ugovorne strane koje obvezuje Prilog 11. najmanje šest mjeseci prije stvarnog datuma povezivanja.
                  Napomena s objašnjenjem uz članak 3. stavak 2.

                              11.3.2.

                              Ugovornim stranama koje obvezuje Prilog 11. preporučuje se da svoj nacionalni carinski sustav ažuriraju i povežu s međunarodnim sustavom eTIR čim Prilog 11. stupi na snagu za njih. Carinske ili gospodarske unije mogu se odluči za kasniji datum, tako da imaju dovoljno vremena za povezivanje nacionalnih carinskih sustava svih svojih država članica s međunarodnim sustavom eTIR.

               Članak 4.
               Sastav, funkcije i poslovnik tijela za tehničku provedbu

                  1.   Ugovorne strane koje obvezuje Prilog 11. članice su tijela za tehničku provedbu. Sjednice tijela sazivaju se u redovitim vremenskim razmacima ili na zahtjev Upravnog odbora, kako je potrebno za održavanje specifikacija eTIR. Upravni odbor redovito se obavješćuje o aktivnostima i razmatranjima tijela za tehničku provedbu.

                  2.   Ugovorne strane koje nisu prihvatile Prilog 11. kako je predviđeno u članku 60.a stavku 1. i predstavnici međunarodnih organizacija mogu prisustvovati sjednicama tijela za tehničku provedbu kao promatrači.

                  3.   Tijelo za tehničku provedbu nadzire tehničke i funkcionalne aspekte provedbe postupka eTIR te koordinira i potiče razmjenu informacija o pitanjima koja su u njegovoj nadležnosti.

                  4.   Na svojoj prvoj sjednici tijelo za tehničku provedbu donosi poslovnik i podnosi ga Upravnom odboru kako bi ga odobrile ugovorne strane koje obvezuje Prilog 11.

               Članak 5.
               Postupci donošenja i izmjene specifikacija eTIR
               Tijelo za tehničku provedbu:

                           (a)

                           donosi tehničke specifikacije postupka eTIR i njihove izmjene kako bi se osigurala njihova usklađenost s funkcionalnim specifikacijama postupka eTIR. Pri donošenju ono odlučuje o odgovarajućem prijelaznom razdoblju za njihovu provedbu;

                           (b)

                           priprema funkcionalne specifikacije postupka eTIR i njihove izmjene kako bi se osigurala njihova usklađenost s konceptualnim specifikacijama postupka eTIR. Te se specifikacije dostavljaju Upravnom odboru, kako bi ih donijela većina ugovornih strana koje obvezuje Prilog 11. koje su nazočne i glasuju, te se provode i prema potrebi razrađuju u tehničke specifikacije na datum koji se određuje pri donošenju;

                           (c)

                           razmatra izmjene konceptualnih specifikacija postupka eTIR ako to zatraži Upravni odbor. Konceptualne specifikacije postupka eTIR i njihove izmjene donosi većina ugovornih strana koje obvezuje Prilog 11. koje su nazočne i glasuju, te se provode i prema potrebi razrađuju u funkcionalne specifikacije na datum koji se određuje pri donošenju.

               Članak 6.
               Podnošenje prethodnih podataka TIR i prethodnih podataka o izmjenama

                  1.   Prethodne podatke TIR i prethodne podatke o izmjenama podnose nositelj ili njegov zastupnik nadležnim tijelima zemlje otpreme i zemlje u kojoj se zahtijeva izmjena podataka iz deklaracije. Kada se deklaracija ili izmjena prihvate u skladu s nacionalnim pravom, nadležna tijela prosljeđuju podatke iz deklaracije ili njihove izmjene međunarodnom sustavu eTIR.

                  2.   Prethodni podaci TIR i prethodni podaci o izmjenama navedeni u stavku 1. mogu se podnijeti izravno nadležnim tijelima ili putem međunarodnog sustava eTIR.

                  3.   Ugovorne strane koje obvezuje Prilog 11. dužne su prihvatiti podnošenje prethodnih podataka TIR i prethodnih podataka o izmjenama putem međunarodnog sustava eTIR.
                  Napomena s objašnjenjem uz članak 6. stavak 3.

                              11.6.3.

                              Ugovornim stranama koje obvezuje Prilog 11. preporučuje se da u najvećoj mogućoj mjeri priznaju podnošenje prethodnih podataka TIR i prethodnih podataka o izmjenama s pomoću metoda navedenih u funkcionalnim i tehničkim specifikacijama.

                  4.   Nadležna tijela objavljuju popis svih elektroničkih sredstava s pomoću kojih se mogu podnijeti prethodni podaci TIR i prethodni podaci o izmjenama.

               Članak 7.
               Autentifikacija nositelja

                  1.   Kada prihvaćaju deklaraciju u zemlji otpreme ili izmjenu podataka iz deklaracije u bilo kojoj zemlji kroz koju se prolazi, nadležna tijela provode autentifikaciju prethodnih podataka TIR ili prethodnih podataka o izmjenama kao i nositelja, u skladu s nacionalnim pravom.

                  2.   Ugovorne strane koje obvezuje Prilog 11. dužne su prihvatiti autentifikaciju nositelja koja je provedena u okviru međunarodnog sustava eTIR.
                  Napomena s objašnjenjem uz članak 7. stavak 2.

                              11.7.2.

                              Međunarodni sustav e-TIR osigurava, s pomoću sredstava opisanih u specifikacijama eTIR, cjelovitost prethodnih podataka TIR ili prethodnih podataka o izmjenama te da je podatke poslao nositelj.

                  3.   Nadležna tijela objavljuju popis mehanizama autentifikacije, osim onih koji su navedeni u stavku 2. ovog članka, koji se mogu koristiti za autentifikaciju.

                  4.   Ugovorne strane koje obvezuje Prilog 11. dužne su prihvatiti podatke iz deklaracije primljene od nadležnih tijela zemlje otpreme i zemlje u kojoj se zahtijeva izmjena podataka iz deklaracije putem međunarodnog sustava eTIR kao pravni ekvivalent prihvaćenog karneta TIR.
                  Napomena s objašnjenjem uz članak 7. stavak 4.

                              11.7.4.

                              Međunarodni sustav e-TIR osigurava, s pomoću sredstava opisanih u specifikacijama eTIR, cjelovitost podataka iz deklaracije te da su podatke poslala nadležna tijela zemalja uključenih u prijevoz.

               Članak 8.
               Uzajamno priznavanje autentifikacije nositelja
               Autentifikaciju nositelja koju provode nadležna tijela ugovornih strana koje obvezuje Prilog 11., a koje prihvaćaju deklaraciju ili promjene podataka iz deklaracije, dužna su priznati nadležna tijela svih naknadnih ugovornih strana koje obvezuje Prilog 11. tijekom cijelog prijevoza TIR.
               Napomena s objašnjenjem uz članak 8.

                           11.8.

                           Međunarodni sustav e-TIR osigurava, s pomoću sredstava opisanih u specifikacijama eTIR, cjelovitost podataka iz deklaracije, uključujući upućivanje na nositelja, čiju su autentifikaciju provela nadležna tijela koja prihvaćaju deklaraciju, koji su primljeni od nadležnih tijela i koji se šalju nadležnim tijelima.

               Članak 9.
               Zahtjevi za dodatne podatke

                  1.   Uz podatke navedene u funkcionalnim i tehničkim specifikacijama nadležna tijela mogu zatražiti dodatne podatke propisane nacionalnim zakonodavstvom.

                  2.   Nadležna tijela trebala bi, u mjeri u kojoj je to moguće, ograničiti zahtjeve za podatke na one sadržane u funkcionalnim i tehničkim specifikacijama i nastojati pojednostavniti podnošenje dodatnih podataka kako se ne bi otežavao prijevoz TIR koji se provodi u skladu s ovim Prilogom.

               Članak 10.
               Rezervni postupak

                  1.   Ako se postupak eTIR zbog tehničkih razloga ne može započeti u polaznoj carinarnici, nositelj karneta TIR može se vratiti na postupak TIR.

                  2.   Ako je postupak eTIR započeo, ali je njegov nastavak onemogućen zbog tehničkih razloga, nadležna tijela prihvaćaju prateći dokument i obrađuju ga u skladu s postupkom opisanim u specifikacijama eTIR, ovisno o dostupnosti dodatnih informacija iz alternativnih elektroničkih sustava kako je opisano u funkcionalnim i tehničkim specifikacijama.

                  3.   Nadležna tijela ugovornih strana također imaju pravo zatražiti od nacionalnih jamstvenih udruga da potvrde da je jamstvo valjano, da se prijevoz TIR provodi u okviru postupka eTIR i da dostave druge informacije relevantne za prijevoz TIR.

                  4.   Postupak opisan u stavku 3. utvrđuje se u sporazumu između nadležnih tijela i nacionalne jamstvene udruge, kako je propisano u stavku 1. točki (d) dijela I. Priloga 9.

               Članak 11.
               Odgovornost za međunarodni sustav eTIR

                  1.   Međunarodni sustav eTIR organizira se pod okriljem Gospodarske komisije Ujedinjenih naroda za Europu (ECE) i njime se upravlja pod okriljem ECE-a.

                  2.   ECE pomaže zemljama u povezivanju njihovih carinskih sustava s međunarodnim sustavom eTIR, među ostalim i provedbom ispitivanja sukladnosti kako bi se osiguralo njihovo pravilno funkcioniranje prije operativnog povezivanja.

                  3.   ECE-u se stavljaju na raspolaganje potrebna sredstva za ispunjavanje obveza utvrđenih u stavcima 1. i 2. ovog članka. Osim ako se međunarodni sustav eTIR financira sredstvima iz redovitog proračuna Ujedinjenih naroda, potrebna sredstva podliježu financijskim pravilima i propisima za izvanproračunska sredstva i projekte Ujedinjenih naroda. O mehanizmu financiranja za funkcioniranje međunarodnog sustava eTIR koje osigurava ECE odlučuje Upravni odbor te ga odobrava.
                  Napomena s objašnjenjem uz članak 11. stavak 3.

                              11.11.3.

                              Ako je to potrebno, ugovorne strane mogu odlučiti financirati operativne troškove međunarodnog sustava eTIR iznosom po prijevozu TIR. U takvim slučajevima ugovorne strane odlučuju o prikladnom roku za uvođenje alternativnih mehanizama financiranja i o njihovim modalitetima. Potrebni proračun priprema ECE, pregledava ga tijelo za tehničku provedbu te odobrava Upravni odbor.

               Članak 12.
               Upravljanje međunarodnim sustavom eTIR

                  1.   ECE osigurava odgovarajuća rješenja za pohranjivanje i arhiviranje podataka u međunarodnom sustavu eTIR tijekom najmanje 10 godina.

                  2.   ECE se u ime nadležnih tijela ove Konvencije može koristiti svim podacima pohranjenima u međunarodnom sustavu eTIR za potrebe izdvajanja agregiranih statističkih podataka.

                  3.   Nadležna tijela ugovornih strana na čijem se državnom području prijevoz TIR obavlja u okviru postupka eTIR koji postaje predmet upravnog ili sudskog postupka koji se odnosi na obvezu plaćanja osobe ili osoba koje su izravno odgovorne ili nacionalne jamstvene udruge, mogu radi provjere od ECE-a zatražiti i dobiti informacije pohranjene u međunarodnom sustavu eTIR koje se odnose na spornu tražbinu. Te se informacije mogu iznijeti kao dokaz u nacionalnim upravnim ili sudskim postupcima.

                  4.   U slučajevima osim onih koji su navedeni u ovom članku, zabranjuje se dijeljenje ili otkrivanje informacija pohranjenih u međunarodnom sustavu eTIR neovlaštenim osobama ili subjektima.

               Članak 13.
               Objava carinarnica koje mogu provoditi postupke eTIR
               Nadležna tijela osiguravaju da je popis polaznih carinarnica, usputnih carinarnica i odredišnih carinarnica koje imaju odobrenje za provedbu postupaka TIR u okviru postupka eTIR u svakom trenutku točan i ažuriran u elektroničkoj bazi podataka odobrenih carinarnica, koju izrađuje i održava Izvršni odbor TIR-a.

               Članak 14.
               Pravni zahtjevi za podnošenje podataka u skladu s Prilogom 10. Konvenciji TIR
               Smatra se da su pravni zahtjevi za podnošenje podataka, kako su navedeni u stavcima 1., 3. i 4. Priloga 10. ovoj Konvenciji, ispunjeni provedbom postupka eTIR.


title: Odluka Vijeća (EU) 2020/144 od 3. veljače 2020. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025.

text:
                  4.2.2020

                  HR

                  Službeni list Europske unije

                  L 32/16

         ODLUKA VIJEĆA (EU) 2020/144
         od 3. veljače 2020.
         o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025.
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 300. stavak 3. i članak 305.,
         uzimajući u obzir Odluku Vijeća (EU) 2019/852 od 21. svibnja 2019. o određivanju sastava Odbora regija (1),
         uzimajući u obzir prijedloge španjolske i finske vlade,
         budući da:

                     (1)

                     Člankom 300. stavkom 3. Ugovora predviđeno je da se Odbor regija sastoji od predstavnika regionalnih i lokalnih tijela koji imaju izborni mandat regionalnog ili lokalnog tijela ili su politički odgovorni izabranoj skupštini.

                     (2)

                     Člankom 305. Ugovora predviđeno je da članove Odbora regija i jednak broj zamjenika članova imenuje Vijeće na mandat od pet godina u skladu s prijedlozima svake države članice.

                     (3)

                     Budući da je mandat članova i zamjenikâ članova Odbora regija istekao 25. siječnja 2020., trebalo bi imenovati nove članove i zamjenike članova.

                     (4)

                     Vijeće je 10. prosinca 2019. donijelo Odluku (EU) 2019/2157 (2). Tom odlukom imenovani su, za razdoblje od 26. siječnja 2020. do 25. siječnja 2025., članovi i zamjenici članova koje su predložile češka, danska, estonska, ciparska, latvijska, luksemburška, nizozemska, austrijska, rumunjska, slovenska, slovačka i švedska vlada. Odlukom (EU) 2019/2157 također su imenovani, za isto razdoblje, tri člana koje je predložila belgijska vlada, 21 član i 20 zamjenika članova koje je predložila njemačka vlada, osam članova i osam zamjenika članova koje je predložila irska vlada, 16 članova i 16 zamjenika članova koje je predložila španjolska vlada, 10 članova i 14 zamjenika članova koje je predložila talijanska vlada, četiri člana i četiri zamjenika članova koje je predložila malteška vlada te osam članova i osam zamjenika članova koje je predložila finska vlada. Članovi i zamjenici članova za koje Vijeće nije zaprimilo prijedloge dotične države članice prije 15. studenoga 2019. nisu mogli biti obuhvaćeni Odlukom (EU) 2019/2157.

                     (5)

                     Vijeće je 20. siječnja 2020. donijelo Odluku (EU) 2020/102 (3). Tom odlukom za razdoblje od 26. siječnja 2020. do 25. siječnja 2025. imenovani su članovi i zamjenici članova koje su predložile grčka, francuska, hrvatska, litavska, mađarska i portugalska vlada, kao i četiri člana i četiri zamjenika članova koje je predložila belgijska vlada, jedan član kojeg je predložila bugarska vlada, jedan član i jedan zamjenik člana koje je predložila irska vlada, jedan član i jedan zamjenik člana koje je predložila španjolska vlada, 14 članova i 10 zamjenika članova koje je predložila talijanska vlada te 21 član i 20 zamjenika članova koje je predložila poljska vlada. Članovi i zamjenici članova za koje Vijeće nije zaprimilo prijedloge dotične države članice prije 20. prosinca 2019. nisu mogli biti obuhvaćeni Odlukom (EU) 2020/102.

                     (6)

                     Španjolska i Finska predložile su svoje kandidate za svoja preostala mjesta članova i zamjenikâ članova. Te bi članove i zamjenike članova trebalo imenovati za razdoblje od 26. siječnja 2020. do 25. siječnja 2025. Ova bi se Odluka stoga trebala primjenjivati retroaktivno od 26. siječnja 2020.

                     (7)

                     Imenovanje ostalih članova i zamjenika članova za koje još nisu dostavljeni prijedlozi Vijeću uslijedit će u kasnijoj fazi,

               DONIJELO JE OVU ODLUKU:

            Članak 1.
            U Odbor regija imenuju se sljedeće osobe za razdoblje od 26. siječnja 2020. do 25. siječnja 2025.:

                        —

                        kao članovi, osobe navedene prema državi članici u Prilogu I.;

                        —

                        kao zamjenici članova, osobe navedene prema državi članici u Prilogu II.

            Članak 2.
            Ova Odluka stupa na snagu na dan donošenja.
            Primjenjuje se od 26. siječnja 2020.

            Sastavljeno u Bruxellesu 3. veljače 2020.

                  Za Vijeće

                  Predsjednica

               A. METELKO-ZGOMBIĆ

            (1)  SL L 139, 27.5.2019., str. 13.

            (2)  Odluka Vijeća (EU) 2019/2157 od 10. prosinca 2019. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 327, 17.12.2019., str. 78.).

            (3)  Odluka Vijeća (EU) 2020/102 od 20. siječnja 2020. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 20, 24.1.2020., str. 2.).

            PRILOG I.

               ПРИЛОЖЕНИЕ I - ANEXO I - PŘÍLOHA I - BILAG I - ANHANG I - I LISA - ΠΑΡΑΡΤΗΜΑ Ι - ANNEX I - ANNEXE I - PRILOG I - ALLEGATO I - I PIELIKUMS - I PRIEDAS - I. MELLÉKLET - ANNESS I - BIJLAGE I - ZAŁĄCZNIK I - ANEXO I - ANEXA I - PRÍLOHA I - PRILOGA I - LIITE I - BILAGA I

            Членове/Miembros/Členové/Medlemmer/Mitglieder/Liikmed/Μέλη/ Members/Membres/Članovi/Membri/Locekļi/Nariai/Tagok/Membri/Leden/ Członkowie/Membros/Membri/Členovia/Člani/Jäsenet/Ledamöter
            ESPAÑA
            Mr Jorge Antonio AZCÓN NAVARRO
            Member of a Local Executive: Ayuntamiento de Zaragoza

            Mr Abel Ramón CABALLERO ÁLVAREZ
            Member of a Local Executive: Ayuntamiento de Vigo (Pontevedra)

            Mr Juan ESPADAS CEJAS
            Member of a Local Executive: Ayuntamiento
               de Sevilla

            Mr José María GARCÍA URBANO
            Member of a Local Executive: Ayuntamiento
               de Estepona (Málaga)

            SUOMI
            Mr Bert HÄGGBLOM
            Member of a Regional Assembly: the Parliament of Åland

            PRILOG II.

               ПРИЛОЖЕНИЕ II - ANEXO II - PŘÍLOHA II - BILAG II - ANHANG II - II LISA - ΠΑΡΑΡΤΗΜΑ ΙΙ - ANNEX II - ANNEXE II - PRILOG II - ALLEGATO II - II PIELIKUMS - II PRIEDAS - II. MELLÉKLET - ANNESS II - BIJLAGE II - ZAŁĄCZNIK II - ANEXO II - ANEXA II - PRÍLOHA II - PRILOGA II - LIITE II - BILAGA II

            Заместник-членове/Suplentes/Náhradníci/Suppleanter/Stellvertreter/Asendusliikmed/ Αναπληρωτές/Alternate members/Suppléants/Zamjenici članova/Supplenti/Aizstājēji/ Pakaitiniai nariai/Póttagok/Membri Supplenti/Plaatsvervangers/Zastępcy członków/ Suplentes/Supleanți/Náhradníci/Nadomestni člani/Varajäsenet/Suppleanter
            ESPAÑA
            Mr José Francisco BALLESTA GERMÁN
            Member of a Local Executive: Ayuntamiento de Murcia

            Mr Manuel GARCÍA FÉLIX
            Member of a Local Executive: Ayuntamiento de La Palma del Condado (Huelva)

            Mr Carlos MARTÍNEZ MÍNGUEZ
            Member of a Local Executive: Ayuntamiento de Soria

            Ms Lidia MUÑOZ CÁCERES
            Member of a Local Executive: Ayuntamiento de Sant Feliu de Llobregat (Barcelona)

            SUOMI
            Ms Annette BERGBO
            Member of a Regional Assembly: the Parliament of Åland


title: Odluka (EU) 2020/545 Europskog parlamenta i Vijeća od 17. travnja 2020. o mobilizaciji instrumenta fleksibilnosti za financiranje hitnih proračunskih mjera u kontekstu izbijanja bolesti COVID-19 i jačanje Ureda europskog javnog tužitelja

text:
                  21.4.2020

                  HR

                  Službeni list Europske unije

                  L 125/1

         ODLUKA (EU) 2020/545 EUROPSKOG PARLAMENTA I VIJEĆA
         od 17. travnja 2020.
         o mobilizaciji instrumenta fleksibilnosti za financiranje hitnih proračunskih mjera u kontekstu izbijanja bolesti COVID-19 i jačanje Ureda europskog javnog tužitelja
         EUROPSKI PARLAMENT I VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (1), a posebno njegovu točku 12.,
         uzimajući u obzir prijedlog Europske komisije,
         budući da:

                     (1)

                     Instrument fleksibilnosti namijenjen je financiranju jasno utvrđenog rashoda koji nije moguće financirati u okviru gornjih granica raspoloživih za jedan ili više drugih naslova.

                     (2)

                     Gornja granica godišnjeg iznosa dostupnog za instrument fleksibilnosti iznosi 600 000 000 EUR (u cijenama iz 2011.), kako je utvrđeno u članku 11. Uredbe Vijeća (EU, Euratom) br. 1311/2013 (2), uvećana, prema potrebi, za iznose koji su prestali vrijediti, a koji su stavljeni na raspolaganje u skladu sa stavkom 1. drugim podstavkom tog članka.

                     (3)

                     Kako bi se odgovorilo na izazove u kontekstu izbijanja bolesti COVID-19 potrebno je hitno mobilizirati iznose za financiranje odgovarajućih mjera. Također je potrebno predvidjeti financiranje potrebno za jačanje Ureda europskog javnog tužitelja.

                     (4)

                     Nakon što se razmotre sve mogućnosti preraspodjele odobrenih sredstava u okviru gornje granice rashoda za naslov 3. (Sigurnost i građanstvo), potrebno je mobilizirati instrument fleksibilnosti kako bi se dopunilo financiranje dostupno u općem proračunu Unije za financijsku godinu 2020. iznad gornje granice naslova 3. za iznos od 73 300 000 EUR, za financiranje hitnih mjera u kontekstu izbijanja bolesti COVID-19 i jačanje Ureda europskog javnog tužitelja.

                     (5)

                     Na temelju očekivanog profila plaćanja odobrena sredstva za plaćanje u okviru mobilizacije instrumenta fleksibilnosti trebala bi biti raspodijeljena na dvije financijske godine.

                     (6)

                     Ova Odluka povezana je s financiranjem uključenim u izmjenu proračuna br. 1 općeg proračuna Europske unije za 2020. Kako bi se osigurala usklađenost s tom izmjenom proračuna, ova Odluka trebala bi se primjenjivati od datuma njezina donošenja,

               DONIJELI SU OVU ODLUKU:

            Članak 1.

               1.   U općem proračunu Unije za financijsku godinu 2020. instrument fleksibilnosti mobilizira se za osiguravanje iznosa od 73 300 000 EUR u odobrenim sredstvima za preuzimanje obveza iz naslova 3. (Sigurnost i građanstvo).
               Taj iznos upotrebljava se za financiranje hitnih mjera u kontekstu izbijanja bolesti COVID19 i za jačanje Ureda europskog javnog tužitelja.

               2.   Na temelju očekivanog profila plaćanja, odobrena sredstva za plaćanje u okviru mobilizacije instrumenta fleksibilnosti procjenjuju se kako slijedi:

                           (a)

                           43 300 000 EUR u 2020.;

                           (b)

                           30 000 000 EUR u 2021.

                     Pojedinačni iznosi odobrenih sredstava za plaćanje za svaku financijsku godinu odobravaju se u skladu s godišnjim proračunskim postupkom.

            Članak 2.
            Ova Odluka stupa na snagu na dan objave u Službenom listu Europske unije.
            Primjenjuje se od 17. travnja 2020.

            Sastavljeno u Bruxellesu 17. travnja 2020.

                  Za Europski parlament

                  Predsjednik

               D. M. SASSOLI

                  Za Vijeće

                  Predsjednik

               G. GRLIĆ RADMAN

            (1)  SL C 373, 20.12.2013., str. 1.

            (2)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020. (SL L 347, 20.12.2013., str. 884.),


title: Odluka Vijeća (EU) 2020/793 od 12. lipnja 2020. o stajalištu koje treba zauzeti u ime Europske unije u okviru Regionalnog upravljačkog odbora Prometne zajednice u pogledu određenih administrativnih pitanja i pitanja povezanih s osobljem te u pogledu utvrđivanja financijskih pravila za Prometnu zajednicu

text:
                  17.6.2020

                  HR

                  Službeni list Europske unije

                  L 193/11

         ODLUKA VIJEĆA (EU) 2020/793
         od 12. lipnja 2020.
         o stajalištu koje treba zauzeti u ime Europske unije u okviru Regionalnog upravljačkog odbora Prometne zajednice u pogledu određenih administrativnih pitanja i pitanja povezanih s osobljem te u pogledu utvrđivanja financijskih pravila za Prometnu zajednicu
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 91. i članak 100. stavak 2. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Unija je potpisala Ugovor o osnivanju Prometne zajednice („UPZ”) u skladu s Odlukom Vijeća (EU) 2017/1937 (1). UPZ je odobren u ime Unije 4. ožujka 2019. Odlukom Vijeća (EU) 2019/392 (2) te je stupio na snagu 1. svibnja 2019.

                     (2)

                     Regionalni upravljački odbor osnovan je UPZ-om radi upravljanja i pravilne provedbe UPZ-a. UPZ-om se od Regionalnog upravljačkog odbora zahtijeva da donese pravila o uvjetima rada osoblja Stalnog tajništva Prometne zajednice, kao i odluku kojom utvrđuje postupak za izvršavanje proračuna te za financijsko izvještavanje i reviziju računovodstvene dokumentacije.

                     (3)

                     Regionalni upravljački odbor Prometne zajednice treba uskoro donijeti odluke o pravilima o putovanjima za osoblje Prometne zajednice, o pravilima o nadoknadi troškova osoba izvan Stalnog tajništva Prometne zajednice koje su pozvane da sudjeluju na sastancima u svojstvu stručnjaka te o financijskim pravilima i postupcima revizije koji se primjenjuju na Prometnu zajednicu.

                     (4)

                     Primjereno je utvrditi stajalište koje treba zauzeti u ime Unije u okviru Regionalnog upravljačkog odbora jer su takve odluke potrebne za dobro funkcioniranje Stalnog tajništva Prometne zajednice i bit će obvezujuće za Uniju,

               DONIJELO JE OVU ODLUKU:

            Članak 1.
            Stajalište koje treba zauzeti u ime Europske unije u okviru Regionalnog upravljačkog odbora uspostavljenog Ugovorom o osnivanju Prometne zajednice u pogledu pravilâ o putovanjima za osoblje Prometne zajednice, pravilâ o nadoknadi troškova osoba izvan Stalnog tajništva Prometne zajednice koje su pozvane da sudjeluju na sastancima u svojstvu stručnjaka te financijskih pravila i postupaka revizije koji se primjenjuju na Prometnu zajednicu, temelji se na odgovarajućim nacrtima odluka Regionalnog upravljačkog odbora (3).
            Predstavnici Europske unije u Regionalnom upravljačkom odboru mogu dogovoriti manje izmjene tih nacrta odluka bez daljnje odluke Vijeća.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 12. lipnja 2020.

                  Za Vijeće

                  Predsjednica

               A. METELKO-ZGOMBIĆ

            (1)  Odluka Vijeća (EU) 2017/1937 od 11. srpnja 2017. o potpisivanju, u ime Europske unije, i privremenoj primjeni Ugovora o osnivanju Prometne zajednice (SL L 278, 27.10.2017., str. 1.).

            (2)  Odluka Vijeća (EU) 2019/392 od 4. ožujka 2019. o sklapanju, u ime Europske unije, Ugovora o osnivanju Prometne zajednice (SL L 71, 13.3.2019., str. 1.).

            (3)  Vidjeti dokument ST 8100/20 na http://register.consilium.europa.eu.


title: Odluka Vijeća (Euratom) 2020/971 od 20. studenoga 2017. kojom se Europskoj komisiji odobrava sklapanje, u ime Europske zajednice za atomsku energiju, Sveobuhvatnog i pojačanog sporazuma o partnerstvu između Europske unije i Europske zajednice za atomsku energiju i njihovih država članica, s jedne strane, i Republike Armenije, s druge strane

text:
                  7.7.2020

                  HR

                  Službeni list Europske unije

                  L 215/1

         ODLUKA VIJEĆA (Euratom) 2020/971
         od 20. studenoga 2017.
         kojom se Europskoj komisiji odobrava sklapanje, u ime Europske zajednice za atomsku energiju, Sveobuhvatnog i pojačanog sporazuma o partnerstvu između Europske unije i Europske zajednice za atomsku energiju i njihovih država članica, s jedne strane, i Republike Armenije, s druge strane
         VIJEĆE EUROPSKE UNIJE,
         uzimajući u obzir Ugovor o osnivanju Europske zajednice za atomsku energiju, a posebno njegov članak 101. drugi stavak,
         uzimajući u obzir preporuku Europske komisije,
         budući da:

                     (1)

                     Vijeće je 29. rujna 2015. ovlastilo Europsku komisiju i Visokog predstavnika Unije za vanjske poslove i sigurnosnu politiku da započnu pregovore s Republikom Armenijom o okvirnom sporazumu.

                     (2)

                     Ti su pregovori uspješno zaključeni, a Sveobuhvatni i pojačani sporazum o partnerstvu između Europske unije i Europske zajednice za atomsku energiju i njihovih država članica, s jedne strane, i Republike Armenije, s druge strane („Sporazum”) parafiran je 21. ožujka 2017.

                     (3)

                     Sporazum će biti potpisan u ime Unije i privremeno se primjenjivati u skladu s člankom 385. Sporazuma, do njegova kasnijeg stupanja na snagu.

                     (4)

                     Sporazum obuhvaća i pitanja iz nadležnosti Europske zajednice za atomsku energiju.

                     (5)

                     Potpisivanje i sklapanje Sporazuma podliježu posebnom postupku u pogledu pitanja obuhvaćenih Ugovorom o Europskoj uniji i Ugovorom o funkcioniranju Europske unije.

                     (6)

                     Stoga bi Sporazum također trebalo sklopiti u ime Europske zajednice za atomsku energiju u pogledu pitanja obuhvaćenih Ugovorom o Euratomu.

                     (7)

                     U skladu s člankom 102. Ugovora o Euratomu Sporazum ne može stupiti na snagu za Europsku zajednicu za atomsku energiju dok države članice ne obavijeste Europsku komisiju o tome da je Sporazum postao primjenjiv u skladu s odredbama njihovih nacionalnih prava.

                     (8)

                     Europskoj komisiji trebalo bi odobriti da sklopi Sporazum u ime Europske zajednice za atomsku energiju u pogledu pitanja iz nadležnosti Europske zajednice za atomsku energiju,

               DONIJELO JE OVU ODLUKU:

            Članak 1.
            Odobrava se sklapanje od strane Europske komisije, u ime Europske zajednice za atomsku energiju, Sveobuhvatnog i pojačanog sporazuma o partnerstvu između Europske unije i Europske zajednice za atomsku energiju i njihovih država članica, s jedne strane, i Republike Armenije, s druge strane, te njegova privremena primjena (1).

            Članak 2.
            Ova Odluka stupa na snagu sljedećeg dana od dana donošenja.

            Sastavljeno u Bruxellesu 20. studenoga 2017.

                  Za Vijeće

                  Predsjednica

               M. REPS

            (1)  Tekst Sporazuma bit će priložen Odluci Vijeća o njegovu sklapanju.


Odluka Komisije od 25/09/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9906 - KKR / HPS / MONLEASING HOLDCO) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 22/09/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9905 - BRIDGEPOINT / EQT CREDIT PLATFORM) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 22/09/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9910 - MAPFRE GROUP / SANTANDER GROUP / POPULAR SEGUROS JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 24/06/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9778 - TUI AG / RCCL / HAPAG-LLOYD CRUISES) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća (EU) 2020/1410 od 25. rujna 2020. o stajalištu koje treba zauzeti u ime Europske unije na 66. sjednici Odbora za Harmonizirani sustav u okviru Svjetske carinske organizacije u pogledu predviđenog donošenja mišljenja o razvrstavanju, odluka o razvrstavanju, izmjena napomena s objašnjenjem Harmoniziranog sustava ili drugih stajališta za tumačenje Harmoniziranog sustava te donošenja preporuka radi osiguravanja jedinstvenog tumačenja Harmoniziranog sustava u skladu s Konvencijom o Harmoniziranom sustavu

text:
                  8.10.2020

                  HR

                  Službeni list Europske unije

                  L 327/1

         ODLUKA VIJEĆA (EU) 2020/1410
         od 25. rujna 2020.
         o stajalištu koje treba zauzeti u ime Europske unije na 66. sjednici Odbora za Harmonizirani sustav u okviru Svjetske carinske organizacije u pogledu predviđenog donošenja mišljenja o razvrstavanju, odluka o razvrstavanju, izmjena napomena s objašnjenjem Harmoniziranog sustava ili drugih stajališta za tumačenje Harmoniziranog sustava te donošenja preporuka radi osiguravanja jedinstvenog tumačenja Harmoniziranog sustava u skladu s Konvencijom o Harmoniziranom sustavu
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 31., članak 43. stavak 2. i članak 207. stavak 4. prvi podstavak Ugovora o funkcioniranju Europske unije, u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Odlukom Vijeća 87/369/EEZ (1) Unija je odobrila Međunarodnu konvenciju o Harmoniziranom sustavu nazivlja i brojčanog označavanja robe (2) i njezin Protokol o izmjenama (3) (Konvencija o HS-u) kojom je osnovan Odbor za Harmonizirani sustav (Odbor za HS).

                     (2)

                     Na temelju članka 7. stavka 1. točaka (b) i (c) Konvencije o HS-u Odbor za HS je, među ostalim, odgovoran za pripremu napomena s objašnjenjem, mišljenja o razvrstavanju, ostalih stajališta za tumačenje Harmoniziranog sustava te za pripremu preporuka radi osiguravanja jedinstvenog tumačenja i primjene Harmoniziranog sustava.

                     (3)

                     Očekuje se da će Odbor za HS na svojem rujanskom zasjedanju 2020. odlučiti o mišljenjima o razvrstavanju, odlukama o razvrstavanju, izmjenama napomena s objašnjenjem ili drugim stajalištima za tumačenje Harmoniziranog sustava te odlučiti o preporukama radi osiguravanja jedinstvenog tumačenja HS-a u skladu s Konvencijom o Harmoniziranom sustavu.

                     (4)

                     Važno je podsjetiti da se, u skladu s ustaljenom sudskom praksom Suda Europske unije, u interesu pravne sigurnosti i jednostavnosti provjere, za razvrstavanje robe u carinske svrhe kao odlučni kriterij u načelu traži utvrđivanje njezinih objektivnih karakteristika i svojstava, kako su definirani u relevantnom tarifnom broju carinske nomenklature i u pripadajućim napomenama uz odjeljke i poglavlja.

                     (5)

                     S obzirom na mišljenja o razvrstavanju, odluke o razvrstavanju, izmjene napomena s objašnjenjem i druga stajališta za tumačenje Harmoniziranog sustava te na preporuke radi osiguravanja jedinstvenog tumačenja Harmoniziranog sustava u skladu s Konvencijom, primjereno je utvrditi stajalište koje treba zauzeti u ime Unije jer će, nakon što budu prihvaćeni, ta mišljenja o razvrstavanju te određene odluke o razvrstavanju i izmjene biti objavljeni u Komunikaciji Komisije u skladu s člankom 34. stavkom 7. točkom (a) podtočkom iii. Uredbe (EU) br. 952/2013 Europskog parlamenta i Vijeća (4) te tako postati primjenjivi na države članice. Stajalište će biti izraženo u okviru Odbora za HS,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije na 66. sjednici Odbora za Harmonizirani sustav u okviru Svjetske carinske organizacije u pogledu odobravanja napomena s objašnjenjem, mišljenja o razvrstavanju i drugih stajališta za tumačenje Harmoniziranog sustava te odobravanja preporuka radi osiguravanje jedinstvenog tumačenja Harmoniziranog sustava u skladu s Konvencijom o Harmoniziranom sustavu, nalazi se u Prilogu.

            Članak 2.
            Manje tehničke promjene stajališta iz članka 1. mogu dogovoriti predstavnici Unije bez daljnje odluke Vijeća.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 25. rujna 2020.

                  Za Vijeće

                  Predsjednik

               M. ROTH

            (1)  Odluka Vijeća 87/369/EEZ od 7. travnja 1987. o sklapanju Međunarodne konvencije o Harmoniziranom sustavu nazivlja i brojčanog označavanja robe i Protokola o izmjenama te Konvencije (SL L 198, 20.7.1987., str. 1.).

            (2)  SL L 198, 20.7.1987., str. 3.

            (3)  Protokol o izmjeni Međunarodne konvencije o Harmoniziranom sustavu nazivlja i brojčanog označivanja robe (SL L 198, 20.7.1987., str. 11.).

            (4)  Uredba (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (SL L 269, 10.10.2013., str. 1.).

            PRILOG
            IV.   IZVJEŠĆE ZNANSTVENOG PODODBORA: Dok. NS0456Eb (SSC/35 – izvješće)

                        1.

                        Pitanja za donošenje odluke (dok. NC2708Ea)

                                    (a)

                                    Prilozi A/1 i C/1 – Razvrstavanje novih proizvoda INN (Popis 120.). Unija odobrava 125 razvrstavanja (izdanje HS-a za 2017.) i tri naknadna razvrstavanja (izdanje HS-a za 2022.) koje je preporučio Znanstveni pododbor.

                                    (b)

                                    Prilozi A/2 i C/2 – Razvrstavanje novih proizvoda INN (Popis 121.). Unija odobrava 143 razvrstavanja (izdanje HS-a za 2017.) i 15 naknadnih razvrstavanja (izdanje HS‐a za 2022.) koje je preporučio Znanstveni pododbor.

                                    (c)

                                    Prilozi A/3 i C/3 – Moguće ponovno razvrstavanje određenih proizvoda INN na temelju članka 16. Preporuke od 23. lipnja 2019. Unija odobrava naknadna (izdanje HS-a za 2022.) razvrstavanja 143 proizvoda INN koje je dogovorio Znanstveni pododbor.

                                    (d)

                                    Prilozi B/1 i C/6 – Odluke koje je Odbor za HS donio na 63. i 64. sjednici te koje je Vijeće WCO-a donijelo na 133. i 134. sjednici, a utječu na rad Znanstvenog pododbora. Unija odobrava ponovno razvrstavanje „zilukoplana” i „etriptamina” koje je dogovorio Znanstveni pododbor, u podbrojeve 2933 79 odnosno 2939 80.

                              Unija se slaže sa svim predloženim razvrstavanjima jer su u skladu s trenutačnom politikom razvrstavanja u Uniji.

                        2.

                        Moguća izmjena napomena s objašnjenjem uz poglavlje 29 u pogledu popisa opojnih droga, psihotropnih tvari i prekursora droga, dok. NC2738Ea
                        Unija se slaže s prijedlogom izmjene napomene s objašnjenjem HS-a uz poglavlje 29, u skladu sa savjetima Znanstvenog pododbora.

                  V.   IZVJEŠĆE PODODBORA HS-a (Dok. NR1403E)

                        1.

                        Pitanja za donošenje odluke (dok. NC2709Ea)

                                    (a)

                                    Prilozi D/6 i G/11 – Moguće izmjene napomena s objašnjenjem uz tarifni broj 85.24 (HS za 2022.)

                                    (b)

                                    Prilozi D/7 i G/12 – Moguće izmjene napomena s objašnjenjem uz HS za 2022. u pogledu 3D pisača

                                    (c)

                                    Prilozi E/14 i G/19 – Izmjena napomene s objašnjenjem uz tarifni broj 70.19 u pogledu staklenih vlakana (HS za 2022.)

                                    (d)

                                    Prilozi od E/1 do E/6, od E/8 do E/13, od E/15 do E/18, E/20, E/23 te od G/1 do G/6, G/8, od G/13 do G/18, G/21, G/22, G/24, G/27 – Moguća izmjena napomene s objašnjenjem uz odjeljak I., II., III., IV., V., VI., VII., VIII., IX., X., XI., XII., XIII., XIV., XV., XVI., XVII., XVIII., XX. i XXI.

                                    (e)

                                    Prilozi E/23 i G/27 – Izmjene napomena s objašnjenjem uz poglavlje 97 u pogledu određenih predmeta kulturne vrijednosti (HS za 2022.)

                                    (f)

                                    Prilozi E/24 i G/28 – Izmjene napomena s objašnjenjem (opća pravila)

                              Unija se slaže sa svim predloženim izmjenama u dokumentima jer one odražavaju trenutačnu politiku razvrstavanja u Uniji.

                        2.

                        Razvrstavanje u HS za 2022. određenih jednokratnih ili ponovno punjivih električnih isparivača (zahtjev Tajništva), dok. NC2710Eb
                        Unija bi proizvod 1 razvrstala u podbroj 8 543,70 HS-a za 2017. te u podbroj 8 543,40 HS-a za 2022. Proizvod 2 razvrstava se u tarifni broj 24.04 HS-a za 2022. primjenom općeg pravila 3(b) na temelju bitne značajke e-tekućine.

                        3.

                        Razvrstavanje u HS za 2022. određenih zbirki i kolekcionarskih artikala od numizmatičkog interesa (zahtjev Tajništva), dok. NC2711Ea
                        Unija izražava potrebu za dodatnim informacijama o proizvodima kako bi odredila razvrstavanje.
                        Unija se ne slaže s prijedlogom izmjene napomene s objašnjenjem uz HS jer očekuje pojašnjenja i smjernice o razlikovanju novih podbrojeva tarifnog broja 97.05.

                        4.

                        Razvrstavanje u HS za 2022. patrona za 3D pisače (zahtjev Tajništva), dok. NC2712Ea
                        Unija bi proizvode razvrstala u poglavlje 39 prema materijalu od kojeg su izrađeni, u skladu s presudom Suda Europske unije u predmetu C-276/00. Za razvrstavanje proizvoda na razini podbroja potrebni su dodatni podaci. Predloženu izmjenu napomene s objašnjenjem uz HS ne podržava se jer se trenutačnom praksom u Uniji patrone za pisače ne razvrstavaju kao dijelovi pisača.

                        5.

                        Razvrstavanje u HS za 2022. stroja za laminiranje ploča za proizvodnju aditiva, dok. NC2744Ea
                        Unija bi proizvod razvrstala u tarifni broj 84.85 (opcija II.).

                  VI.   IZVJEŠĆE RADNE SKUPINE ZA PRIPREMU PRIJE SJEDNICE, dok. NC2714Ea te prilozi od A do T
            Podložno određenim uredničkim prijedlozima, Unija donosi tekst iz priloga od A do T sa sljedećim napomenama:

                        1.

                        Izmjena zbirke mišljenja o razvrstavanju kako bi se uzela u obzir odluka o razvrstavanju proizvoda u tarifni broj 18.06 (podbroj 1 806,32)
                        Unija predlaže brisanje popisa sastojaka koji nije potreban za razvrstavanje.

                        2.

                        Izmjena zbirke mišljenja o razvrstavanju kako bi se uzela u obzir odluka o razvrstavanju dviju vrsta stabljika duhana („rezane i valjane ekspandirane stabljike duhana (CRES)” i „ekspandirane stabljike duhana (ETS)”) u tarifni broj 24.03 (podbroj 2 403,99)
                        Unija ustraje na zadržavanju teksta „ne može se izravno pušiti” jer je to bio odlučujući kriterij za razvrstavanje.

                        3.

                        Izmjena zbirke mišljenja o razvrstavanju kako bi se uzela u obzir odluka o razvrstavanju gorivih ćelija s krutim oksidom (SOFC) u tarifni broj 85.01 (podbroj 8 501,62)
                        Unija predlaže uporabu opisa proizvoda iz teksta u okviru iz početnog radnog dokumenta (dok. NC2655E1b).

                  VII.   ZAHTJEVI ZA PREISPITIVANJE (ZADRŠKE)

                        1.

                        Preispitivanje razvrstavanja određenih dodataka prehrani (proizvodi od 1 do 5) (zahtjev Sjedinjenih Država), dok. NC2715Ea
                        Unija bi proizvode razvrstala kao pića u tarifni broj 22.02, u skladu s presudom Suda Europske unije u predmetu C-114/80 i mišljenjima o razvrstavanju 2202.99/2-4.

                        2.

                        Preispitivanje razvrstavanja uređaja GPS ručni sat za trkače s praćenjem broja otkucaja srca (zahtjevi Sjedinjenih Američkih Država i Japana) dok. NC2716Ea
                        Unija bi proizvod razvrstala u podbroj 9 102,12 kao ručni sat, u skladu s napomenama s objašnjenjem KN-a za tarifni broj 91.02.

                        3.

                        Preispitivanje razvrstavanja uređaja za sterilizaciju (zahtjev Ukrajine), dok. NC2717Ea
                        Unija bi proizvod razvrstala u tarifni broj 84.19 jer je riječ o posebnom tarifnom broju za uređaje za sterilizaciju. Tijekom postupka sterilizacije dolazi do promjene temperature koja ima važan učinak na postupak. Uređaj ne ispunjava nikakve mehaničke funkcije.

                        4.

                        Preispitivanje razvrstavanja dvaju proizvoda naziva „RF Generators” i „RF Matching Networks” (zahtjev Južne Koreje), dok. NC2718Ea, NC2745Eb i NC2747Ea
                        Unija bi proizvode razvrstala u tarifni broj 84.86 jer je riječ o strojevima koji su prepoznatljivi i koji se upotrebljavaju isključivo ili uglavnom za proizvodnju poluvodičkih elemenata.

                  VIII.   DALJNJA ISTRAŽIVANJA

                        1.

                        Razvrstavanje jestivih kukaca (prijedlog Tajništva), dok. NC2719Ea
                        Unija podupire moguće prijenose iz tarifnih brojeva 02.10 i 04.10 za proizvod 1. Proizvod 2 mogao bi se prenijeti iz tarifnog broja 04.10 ili iz poglavlja 16. Proizvod 3 mogao bi se prenijeti iz poglavlja 16. Proizvod 4 mogao bi se prenijeti iz poglavlja 16 ili poglavlja 21.

                        2.

                        Moguća izmjena napomene s objašnjenjem uz tarifni broj 27.11 kako bi se pojasnilo razvrstavanje ukapljenog naftnog plina (UNP) (prijedlog Tajništva), dok. NC2720Ea
                        Unija podržava sastavljanje napomene s objašnjenjem uz podbroj 2 711,19.

                        3.

                        Izmjena napomene s objašnjenjem pravila 3 (b) kako bi se pojasnilo razvrstavanje setova, dok. NC2721Ea
                        Unija podupire status quo i trenutačne prakse razvrstavanja.

                        4.

                        Moguća izmjena napomene s objašnjenjem uz tarifni broj 91.02, dok. NC2722Ea
                        Unija bi radije pričekala konačnu odluku o razvrstavanju u točki VII.2. prije pokretanja izmjene napomene s objašnjenjem HS-a.

                        5.

                        Moguća izmjena napomene s objašnjenjem uz tarifni broj 87.03 u pogledu mikrohibridnih vozila, dok. NC2723Ea
                        Unija podupire izmjenu napomene s objašnjenjem uz HS jer se njome pojašnjava razvrstavanje novog tipa vozila.

                        6.

                        Razvrstavanje umjereno hibridnih vozila, dok. NC2724Ea
                        Unija bi proizvod razvrstala u podbroj 8 703,40 jer je elektromotor namijenjen za olakšavanje kretanja vozila podupiranjem rada motora.

                        7.

                        Razvrstavanje voštanog proizvoda (zahtjev Ekvadora), dok. NC2725Ea
                        Unija bi proizvod razvrstala u tarifni broj 34.04 jer je laboratorijskom analizom potvrđeno da proizvod ima svojstva voska.

                        8.

                        Moguća izmjena napomene s objašnjenjem uz tarifni broj 95.03 (prijedlog Unije), dok. NC2667Ea
                        Unija ostaje otvorena u pogledu dodatnih uredničkih napomena o izvornom prijedlogu EU‐a.

                        9.

                        Moguća izmjena napomene s objašnjenjem uz tarifni broj 95.05 (prijedlog Unije), dok. NC2668Ea.
                        Unija ostaje otvorena u pogledu dodatnih uredničkih napomena o izvornom prijedlogu EU‐a.

                        10.

                        Razvrstavanje određenih eteričnih ulja pripremljenih u pakiranja za pojedinačnu prodaju (zahtjev Kostarike), dok. NC2672Ea
                        Unija bi proizvod razvrstala u tarifni broj 33.01. Proizvod je eterično ulje lavande koje sadržava monoterpenske alkohole pa stoga nije deterpenirano i obuhvaćeno je tarifnim brojem 33.01. Dobiva se postupkom parne destilacije, što je u skladu s napomenom s objašnjenjem HS-a za tarifni broj 33.01.

                        11.

                        Razvrstavanje dvaju uređaja za poliranje podova (zahtjev Kostarike), dok. NC2673Ea
                        Unija bi proizvod razvrstala u tarifni broj 84.79. Oni zbog svojih tehničkih karakteristika nisu vrsta koja se obično rabi u domaćinstvu i uzimajući u obzir napomenu 4 (a) uz poglavlje 85, trebali bi se razvrstati u tarifni broj 84.79.

                        12.

                        Razvrstavanje „samohodne zglobne dizalice s košarom” (zahtjev Južne Koreje), dok. NC2674Ea
                        Unija bi proizvod razvrstala u tarifni broj 84.28 na temelju Uredbe (EZ) br. 738/2000 za sličan proizvod.

                        13.

                        Razvrstavanje određenih prehrambenih proizvoda (zahtjev Sjedinjenih Država), dok. NC2676Ea i NC2742Ea
                        Unija zahtijeva dodatne informacije o sva četiri predmetna proizvoda kako bi odredila razvrstavanje.
                        Proizvod 1: udjeli bjelančevina. Ako je vrijednost vrlo visoka (više od 85 %), moglo bi se razmotriti razvrstavanje u tarifni broj 35.04. Na temelju trenutačnih podataka proizvod bi se mogao razvrstati u podbroj 2 106,10 u skladu s mišljenjem o razvrstavanju 2106.90/5.
                        Proizvod 2: Unija bi proizvod razvrstala u tarifni broj 22.02 ako je već pripremljen za pijenje ili u tarifni broj 21.06 ako ga je potrebno razrijediti prije konzumacije.
                        Proizvod 3: Unija bi proizvod razvrstala u podbroj 2 101,20, ali bi joj bile korisne dodatne informacije o sadržaju kofeina.
                        Proizvod 4: opis proizvoda je nejasan jer nije jasno što je glavni sastojak. Ako sadržava kakao, može ga se razvrstati u tarifni broj 18.06, a u protivnom u 19.05.

                        14.

                        Razvrstavanje „rezača/trgača” (zahtjev Ruske Federacije), dok. NC2677Ea
                        Unija napominje da je razvrstavanje teško utvrditi jer stroj ima brojne funkcije te da je moguće razvrstavanje u tarifne brojeve 84.30 i 84.32, stoga, na temelju primjene općeg pravila 3(c) u tarifni broj 84.32.

                        15.

                        Razvrstavanje određenih novih pneumatskih guma, od kaučuka, namijenjenih za vozila koja se koriste za prijevoz robe u građevinarstvu, rudarstvu ili industriji (zahtjev Ruske Federacije), dok. NC2678Ea i NC2748Ea
                        Unija dijeli mišljenje Tajništva WCO-a i razvrstava oba proizvoda u podbroj 4 011,20.

                        16.

                        Razvrstavanje određenih pripravaka vrsta koje se rabe za hranidbu životinja (zahtjev Kanade), dok. NC2679Ea i NC2743Ea
                        Na temelju presude Suda Europske unije u predmetu C-144/15, Unija bi proizvod razvrstala u tarifni broj 23.09.

                        17.

                        Razvrstavanje proizvoda naziva „Tracing Light Box” (zahtjev Japana), dok. NC2681Ea
                        Unija bi proizvod razvrstala u tarifni broj 94.05 jer ima višenamjensku funkciju i nije opremljen instrumentima za crtanje.

                        18.

                        Razvrstavanje elektroničkog regulatora brzine (zahtjev Tunisa), dok. NC2682Ea
                        Unija bi proizvod razvrstala u tarifni broj 85.04 na temelju prijedloga Tajništva WCO-a.

                        19.

                        Moguća izmjena napomene s objašnjenjem uz tarifni broj 27.10 (prijedlog Japana), dok. NC2641Ea i NC2739Ea
                        Unija se suzdržava od sudjelovanja u raspravama jer se mišljenje o razvrstavanju iz kojeg proizlazi ova izmjena ne može primijeniti u Uniji zbog presude Suda Europske unije u predmetu C-330/13. Bolje rješenje bilo bi razmotriti izmjenu HS-a u budućnosti i preraspodjelu napomene 2 uz poglavlje 27.

                        20.

                        Moguća nedosljednost engleskog i francuskog teksta u napomeni s objašnjenjem uz tarifni broj 85.01, doc. NC2688Ea
                        Unija se slaže s predloženom izmjenom da se upotrebljava izraz na francuskom jeziku „onduleur” kao u ostalim dijelovima nomenklature HS-a.

                  IX.   NOVA PITANJA

                        1.

                        Razvrstavanje određenih kontejnera za smeće na ulici (zahtjev Tunisa), dok. NC2726Ea
                        Unija bi proizvode zbog veće veličine kontejnera razvrstala u tarifni broj 39.26, a ne za domaću uporabu. Unija napominje da bi opis proizvoda trebao uključivati kapacitet kontejnera izražen u litrama.

                        2.

                        Razvrstavanje određenih prehrambenih proizvoda u tekućem obliku (zahtjev Tunisa), dok. NC2727Ea
                        Unija zahtijeva više informacija o sadržaju proizvoda (voda ili sok, uljne tvari, drugi sastojci uz vitamine, doziranje).

                        3.

                        Razvrstavanje dvaju proizvoda koji sadržavaju kanabidiol (CBD) (zahtjev Tajništva), dok. NC2728Ea
                        Unija predlaže upućivanje predmeta Znanstvenom pododboru, zahtijevajući informacije o tome i. imaju li proizvodi dovoljno aktivnih sastojaka za terapijski ili profilaktički učinak te o ii. minimalnoj količini CBD-a kao aktivnog sastojka u bilo kojem proizvodu kako bi imao terapijski ili profilaktički učinak.

                        4.

                        Razvrstavanje sušene ribe naknadno obrađene vodom (rehidratirana sušena riba) (zahtjev Norveške), dok. NC2729Ea
                        Unija bi taj proizvod mogla razvrstati u poglavlje 3, ali je potrebno više informacija o tome ima li proizvod okus i teksturu suhe ili svježe ribe.

                        5.

                        Razvrstavanje određenih generatora pare za saune (zahtjev Egipta), dok. NC2730Ea
                        Unija bi proizvode razvrstala u tarifni broj 84.02, kako je predložilo Tajništvo WCO-a, u skladu s tekstom tarifnog broja i napomenom s objašnjenjem HS-a uz tarifni broj 84.02.

                        6.

                        Razvrstavanje proizvoda naziva „sojine pahuljice” (zahtjev Madagaskara), dok. NC2731Ea
                        Unija bi proizvod razvrstala u tarifni broj 23.04, slično proizvodu iz Mišljenja o razvrstavanju 2304.00/1.

                        7.

                        Razvrstavanje etanolskog kuhala s dva plamenika (zahtjev Kenije), dok. NC2732Ea
                        Unija bi proizvod razvrstala u podbroj 7 321,12 jer je etanol kao gorivo u tekućem stanju na sobnoj temperaturi pa stoga odgovara tekstu podbroja.

                        8.

                        Razvrstavanje interaktivnog kioska za primanje pritužbi (zahtjev Egipta), dok. NC2733Ea
                        Unija zahtijeva dodatne informacije: može li proizvod funkcionirati s USB uređajem te na koji način odnosno može li se upotrebljavati samo s pomoću zaslona osjetljivog na dodir.

                  XI.   DODATNI POPIS

                        1.

                        Razvrstavanje proizvoda naziva „klipovi mladog kukuruza” (zahtjev EU-a), dok. NC2736Ea
                        Unija je zatražila mišljenje o razvrstavanju.

                        2.

                        Razvrstavanje dizelskog generatora električne energije dvojake nazivne snage (zahtjev Gane), dok. NC2737Ea
                        Unija bi proizvod razvrstala u podbroj 8 502,13.

                        3.

                        Razvrstavanje modula TFT-LCD (zahtjev Južne Koreje), dok. NC2740Ea
                        U skladu s Uredbom Komisije (EZ) br. 957/2006, provedbenim uredbama Komisije (EU) br. 1201/2011 i br. 1202/2011 te uzimajući u obzir napomenu 2 (b) uz odjeljak XVI., Unija bi proizvod razvrstala u podbroj 8 529,90.

                        4.

                        Brisanje mišljenja o razvrstavanju 8528.69/1 i 8528.69/2, dok. NC2741Ea
                        Budući da proizvodi više nisu na tržištu, Unija podupire brisanje tih mišljenja o razvrstavanju.

                        5.

                        Razvrstavanje proizvoda naziva „djelomično odmašćen prah od kokosova oraha” (zahtjev Unije), dok. NC2746Ea
                        Unija je zatražila mišljenje o razvrstavanju.


title: Odluka Vijeća (EU) 2020/1421 od 1. listopada 2020. o stajalištu koje treba zauzeti u ime Europske unije u vezi s izmjenama prilogâ Europskom sporazumu o međunarodnom cestovnom prijevozu opasnih tvari (ADR) I propisa priloženih Europskom sporazumu o međunarodnom prijevozu opasnih tvari unutarnjim plovnim putovima (ADN)

text:
                  9.10.2020

                  HR

                  Službeni list Europske unije

                  L 329/1

         ODLUKA VIJEĆA (EU) 2020/1421
         od 1. listopada 2020.
         o stajalištu koje treba zauzeti u ime Europske unije u vezi s izmjenama prilogâ Europskom sporazumu o međunarodnom cestovnom prijevozu opasnih tvari (ADR) I propisa priloženih Europskom sporazumu o međunarodnom prijevozu opasnih tvari unutarnjim plovnim putovima (ADN)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 91. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Europski sporazum o međunarodnom cestovnom prijevozu opasnih tvari (ADR) stupio je na snagu 29. siječnja 1968. Europski sporazum o međunarodnom prijevozu opasnih tvari unutarnjim plovnim putovima (ADN) stupio je na snagu 28. veljače 2008.

                     (2)

                     Unija nije ugovorna stranka ADR-a ni ADN-a.

                     (3)

                     Sve države članice ugovorne su stranke ADR-a i primjenjuju ga, a 13 država članica ugovorne su stranke ADN-a i primjenjuju ga.

                     (4)

                     U skladu s člankom 14. ADR-a svaka ugovorna stranka može predložiti jednu ili više izmjena prilogâ tom sporazumu. Radna skupina za prijevoz opasnih tvari (WP.15) može donijeti izmjene prilogâ ADR-u. U skladu s člankom 20. ADN-a Odbor za sigurnost i Upravni odbor mogu donijeti izmjene propisa priloženih ADN-u.

                     (5)

                     Izmjene u pogledu prijevoza opasnih tvari cestama i unutarnjim plovnim putovima koje su donijeli WP.15 i Upravni odbor ADN-a tijekom dvogodišnjeg razdoblja 2018.–2020. dostavljene su ugovornim strankama ADR-a i ADN-a 1. srpnja 2020.

                     (6)

                     Primjereno je utvrditi stajalište koje treba zauzeti u ime Unije u pogledu tih izmjena ADR-a i ADN-a jer će ti akti moći odlučujuće utjecati na sadržaj prava Unije, konkretno na Direktivu 2008/68/EZ Europskog parlamenta i Vijeća (1). Tom se direktivom utvrđuju zahtjevi za prijevoz opasnih tvari cestom, željeznicom ili unutarnjim plovnim putovima unutar ili između država članica upućivanjem na ADR i ADN. Člankom 4. Direktive 2008/68/EZ predviđeno je da se prijevoz opasnih tvari između država članica i trećih zemalja odobrava ako je u skladu sa zahtjevima ADR-a, Propisa o međunarodnom prijevozu opasnih tvari željeznicom (RID) iz Dodatka C Konvenciji o međunarodnom željezničkom prijevozu (COTIF) i ADN-a, osim ako je u prilozima toj direktivi navedeno drukčije. Nadalje, u skladu s člankom 8. Direktive 2008/68/EZ Komisija je ovlaštena prilagođavati odjeljak I.1. Priloga I. i odjeljak III.1. Priloga III. toj direktivi znanstvenom i tehničkom napretku, posebno kako bi se uzele u obzir izmjene ADR-a, RID-a i ADN-a.

                     (7)

                     Donesene izmjene odnose se na tehničke norme ili jedinstvene tehničke propise i cilj im je osigurati siguran i učinkovit prijevoz opasnih tvari, uzimajući u obzir znanstveni i tehnički napredak u predmetnom sektoru te razvoj novih tvari i predmeta koji predstavljaju opasnost tijekom njihova prijevoza. Razvoj prijevoza opasnih tvari cestama i unutarnjim plovnim putovima unutar Unije te između Unije i njoj susjednih zemalja ključni je element zajedničke prometne politike te se njime osigurava pravilno funkcioniranje svih industrijskih grana koje proizvode ili koriste tvari razvrstane kao opasne prema ADR-u i ADN-u.

                     (8)

                     Tehnički konsenzus o izmjenama prilogâ ADR-u i propisa priloženih ADN-u koje su obuhvaćene ovom Odlukom postignut je u WP.15 odnosno Upravnom odboru ADN-a.

                     (9)

                     Donesene izmjene opravdane su i korisne te bi ih stoga Unija trebala podržati.

                     (10)

                     Stajalište Unije trebale bi izražavati države članice Unije koje su ugovorne stranke ADR-a i ADN-a, djelujući zajednički u interesu Unije,

               DONIJELO JE OVU ODLUKU:

            Članak 1.

               1.   Stajalište koje treba zauzeti u ime Unije u pogledu izmjena prilogâ ADR-u koje je donijela Radna skupina za prijevoz opasnih tvari (WP.15) i izmjena propisa priloženih ADN-u koje je donio Upravni odbor ADN-a jest da se podrže sljedeće izmjene:

                           (a)

                           nacrt izmjena priloga A i B ADR-u (referentni dokument ECE/TRANS/WP.15/249; obavijest depozitara C.N.274.2020.TREATIES-XI.B.14);

                           (b)

                           nacrt izmjena priloga A i B ADR-u – dopuna (referentni dokument ECE/TRANS/WP.15/249/Add.1; obavijest depozitara C.N.274.2020.TREATIES-XI.B.14);

                           (c)

                           nacrt izmjena priloga A i B ADR-u – ispravak (referentni dokument ECE/TRANS/WP.15/249/Corr.1; obavijest depozitara C.N.274.2020.TREATIES-XI.B.14);

                           (d)

                           nacrt izmjena propisa priloženih ADN-u (referentni dokument ECE/ADN/54; obavijest depozitara C.N.273.2020.TREATIES-XI.D.6);

                           (e)

                           nacrt izmjena propisa priloženih ADN-u – ispravak (referentni dokument ECE/TRANS/WP.15/AC.2/25; obavijest depozitara C.N.309.2020.TREATIES-XI.D.6); i

                           (f)

                           nacrt izmjena propisa priloženih ADN-u (referentni dokument ECE/ADN/54/Add.1; obavijest depozitara C.N.367.2020.TREATIES-XI.D.6).

               2.   Manje promjene izmjena iz stavka 1. mogu se dogovoriti bez daljnje odluke Vijeća, u skladu s člankom 2.

            Članak 2.
            Stajalište iz članka 1. izražavaju države članice Unije koje su ugovorne stranke ADR-a odnosno ADN-a, djelujući zajednički u interesu Unije.

            Članak 3.
            Upućivanje na prihvaćene izmjene prilogâ ADR-u i propisa priloženih ADN-u objavljuju se u Službenom listu Europske unije uz navođenje datuma stupanja na snagu tih izmjena.

            Članak 4.
            Ova Odluka stupa na snagu na dan donošenja.

            Sastavljeno u Bruxellesu 1. listopada 2020.

                  Za Vijeće

                  Predsjednik

               M. ROTH

            (1)  Direktiva 2008/68/EZ Europskog parlamenta i Vijeća od 24. rujna 2008. o kopnenom prijevozu opasnih tvari (SL L 260, 30.9.2008., str. 13.).


title: Odluka Vijeća (ZVSP) 2020/1466 od 12. listopada 2020. o izmjeni Odluke (ZVSP) 2018/1544 o mjerama ograničavanja u pogledu širenja i uporabe kemijskog oružja

text:
                  13.10.2020

                  HR

                  Službeni list Europske unije

                  L 335/16

         ODLUKA VIJEĆA (ZVSP) 2020/1466
         od 12. listopada 2020.
         o izmjeni Odluke (ZVSP) 2018/1544 o mjerama ograničavanja u pogledu širenja i uporabe kemijskog oružja
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 15. listopada 2018. donijelo Odluku (ZVSP) 2018/1544 (1) o mjerama ograničavanja u pogledu širenja i uporabe kemijskog oružja.

                     (2)

                     Odluka (ZVSP) 2018/1544 primjenjuje se do 16. listopada 2020. Na temelju preispitivanja te odluke u njoj utvrđene mjere ograničavanja trebalo bi produljiti do 16. listopada 2021. te bi trebalo ažurirati jedan unos na popisu fizičkih i pravnih osoba, subjekata i tijela iz članaka 2. i 3., kako je naveden u Prilogu toj odluci.

                     (3)

                     Odluku (ZVSP) 2018/1544 trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Odluka (ZVSP) 2018/1544 mijenja se kako slijedi:

                        1.

                        članak 8. zamjenjuje se sljedećim:

                           „Članak 8.
                           Ova se Odluka primjenjuje do 16. listopada 2021. Ova se Odluka redovito preispituje. Ona se prema potrebi produljuje ili mijenja ako Vijeće smatra da njezini ciljevi nisu ostvareni.”;

                        2.

                        Prilog se mijenja kako je navedeno u Prilogu ovoj Odluci.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Luxembourgu 12. listopada 2020.

                  Za Vijeće

                  Predsjednik

               J. BORRELL FONTELLES

            (1)  Odluka Vijeća (ZVSP) 2018/1544 od 15. listopada 2018. o mjerama ograničavanja u pogledu širenja i uporabe kemijskog oružja (SL L 259, 16.10.2018., str. 25.).

            PRILOG
            Unos br. 5 na popisu fizičkih i pravnih osoba, subjekata i tijela iz članaka 2. i 3. pod podnaslovom „A. Fizičke osobe”, kako je naveden u Prilogu Odluci (ZVSP) 2018/1544, zamjenjuje se sljedećim unosom:

                           Ime

                           Podaci o identitetu

                           Razlozi za uvrštavanje

                           Datum uvrštavanja na popis

                           „5. Said SAID

                           također poznat kao: Saeed, Sa’id Sa’id,
                           Funkcija: doktor, član Instituta 3000 (također poznat kao Institut 6000) SSRC-a;
                           Spol: muški;
                           Datum rođenja: 11. prosinca 1955.

                           Said Said važna je osoba u Institutu 3000, također poznatom kao Institut 6000, koji je odjel Centra za znanstvene studije i istraživanja (SSRC) nadležan za razvoj i proizvodnju sirijskog kemijskog oružja.

                           21.1.2019.”


Odluka Komisije od 09/10/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9928 - QUATTROR / HGM / BURGO) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća (EU) 2020/1496 od 13. listopada 2020. o potpisivanju, u ime Unije, Sporazuma u obliku razmjene pisama između Europske unije i Kraljevine Norveške na temelju članka XXVIII. Općeg sporazuma o carinama i trgovini (GATT) iz 1994. o izmjeni koncesija za sve carinske kvote uključene u raspored EU-a CLXXV. zbog povlačenja Ujedinjene Kraljevine iz Europske unije

text:
                  16.10.2020

                  HR

                  Službeni list Europske unije

                  L 343/22

         ODLUKA VIJEĆA (EU) 2020/1496
         od 13. listopada 2020.
         o potpisivanju, u ime Unije, Sporazuma u obliku razmjene pisama između Europske unije i Kraljevine Norveške na temelju članka XXVIII. Općeg sporazuma o carinama i trgovini (GATT) iz 1994. o izmjeni koncesija za sve carinske kvote uključene u raspored EU-a CLXXV. zbog povlačenja Ujedinjene Kraljevine iz Europske unije
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 5.,
         uzimajući u obzir prijedlog Europske komisije,
         budući da:

                     (1)

                     Vijeće je 15. lipnja 2018. ovlastilo Komisiju da otvori pregovore na temelju članka XXVIII. Općeg sporazuma o carinama i trgovini (GATT) iz 1994. o raspodjeli carinskih kvota uključenih u raspored EU-a CLXXV. zbog povlačenja Ujedinjene Kraljevine iz Unije.

                     (2)

                     Pregovori s Kraljevinom Norveškom zaključeni su te je Sporazum u obliku razmjene pisama između Europske unije i Kraljevine Norveške na temelju članka XXVIII. Općeg sporazuma o carinama i trgovini (GATT) iz 1994. o izmjeni koncesija za sve carinske kvote uključene u raspored EU-a CLXXV. zbog povlačenja Ujedinjene Kraljevine iz Europske unije („Sporazum”) parafiran 7. i 8. srpnja 2020.

                     (3)

                     Sporazum bi trebalo potpisati,

               DONIJELO JE OVU ODLUKU:

            Članak 1.
            Odobrava se potpisivanje u ime Unije Sporazuma u obliku razmjene pisama između Europske unije i Kraljevine Norveške na temelju članka XXVIII. Općeg sporazuma o carinama i trgovini (GATT) iz 1994. o izmjeni koncesija za sve carinske kvote uključene u raspored EU‐a CLXXV. zbog povlačenja Ujedinjene Kraljevine iz Europske unije, podložno sklapanju navedenog Sporazuma (1).

            Članak 2.
            Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.

            Članak 3.
            Ova Odluka stupa na snagu na dan donošenja.

            Sastavljeno u Luxembourgu 13. listopada 2020.

                  Za Vijeće

                  Predsjednik

               M. ROTH

            (1)  Tekst Sporazuma objavit će se zajedno s odlukom o njegovu sklapanju.